CELEX: 32018D1281
Language: ro
Date: 2018-09-21 00:00:00
Title: Decizia de punere în aplicare (UE) 2018/1281 a Comisiei din 21 septembrie 2018 privind anumite măsuri de protecție vizând pesta porcină africană în Belgia [notificată cu numărul C(2018) 6255] (Text cu relevanță pentru SEE.)

24.9.2018   
               
               
                  RO
               
               
                  Jurnalul Oficial al Uniunii Europene
               
               
                  L 239/18
               
            
         DECIZIA DE PUNERE ÎN APLICARE (UE) 2018/1281 A COMISIEI
         din 21 septembrie 2018
         privind anumite măsuri de protecție vizând pesta porcină africană în Belgia
         
            
               [notificată cu numărul C(2018) 6255]
            
         
         (Numai textele în limbile neerlandeză și franceză sunt autentice)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează efectivele de porci domestici și sălbatici și care poate avea un impact puternic asupra profitabilității creșterii porcinelor, cauzând perturbări ale comerțului în Uniune și ale exporturilor către țări terțe.
                  
               
                     (2)
                  
                  
                     În cazul apariției unui caz de pestă porcină africană la porcii sălbatici, există riscul ca agentul patogen să se răspândească la alte populații de porci sălbatici și la exploatații de porcine. În consecință, el se poate răspândi de la un stat membru la altul și la țări terțe prin intermediul comerțului cu porcine vii sau cu produsele provenite de la acestea.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime care trebuie aplicate în Uniune pentru controlul pestei porcine africane. În particular, articolul 15 din Directiva 2002/60/CE prevede luarea anumitor măsuri ca urmare a confirmării unuia sau a mai multor cazuri de pestă porcină africană la porcii sălbatici.
                  
               
                     (4)
                  
                  
                     Belgia a informat Comisia cu privire la situația actualizată a pestei porcine africane care afectează populația de porci sălbatici din regiunea Ardeni a statului membru respectiv și, în conformitate cu articolul 15 din Directiva 2002/60/CE, a stabilit o zonă în care se înregistrează cazuri de infecții și în care se aplică măsurile menționate la articolul 15 din directiva respectivă.
                  
               
                     (5)
                  
                  
                     Decizia de punere în aplicare (UE) 2018/1242 a Comisiei (4) a fost adoptată ca răspuns la această situație.
                  
               
                     (6)
                  
                  
                     Pentru a se preveni orice perturbări inutile ale comerțului în Uniune și pentru a se evita impunerea de către țări terțe a unor bariere nejustificate în calea comerțului, este necesară identificarea la nivelul Uniunii a zonei din Belgia în care se înregistrează cazuri de pestă porcină africană, în colaborare cu statul membru respectiv.
                  
               
                     (7)
                  
                  
                     Prin urmare, zona în care se înregistrează cazuri de infecții din Belgia ar trebui să fie inclusă în anexa la prezenta decizie și ar trebui să fie stabilită durata regionalizării respective. Prezenta decizie ar trebui să abroge și să înlocuiască Decizia de punere în aplicare (UE) 2018/1242.
                  
               
                     (8)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Belgia se asigură că zona în care se înregistrează cazuri de infecții, stabilită de Belgia, unde se aplică măsurile prevăzute la articolul 15 din Directiva 2002/60/CE, cuprinde cel puțin zonele menționate în anexa la prezenta decizie.
         
         
            Articolul 2
            Decizia de punere în aplicare (UE) 2018/1242 se abrogă.
         
         
            Articolul 3
            Prezenta decizie se aplică până la 30 noiembrie 2018.
         
         
            Articolul 4
            Prezenta decizie se adresează Regatului Belgiei.
         
         
            Adoptată la Bruxelles, 21 septembrie 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
         
            (4)  Decizia de punere în aplicare (UE) 2018/1242 a Comisiei din 14 septembrie 2018 privind anumite măsuri de protecție provizorii referitoare la pesta porcină africană în Belgia (JO L 231 I, 14.9.2018, p. 1).
      
      
         
            ANEXĂ
            
                        Zonă stabilită ca zona din Belgia în care se înregistrează cazuri de infecții astfel cum se menționează la articolul 1
                     
                     
                        Aplicabilă până la data de
                     
                  
                        Zona în care se înregistrează cazuri de infecții este delimitată în sens orar de:
                        
                                    —
                                 
                                 
                                    Granița cu Franța
                                 
                              
                                    —
                                 
                                 
                                    N85
                                 
                              
                                    —
                                 
                                 
                                    N83
                                 
                              
                                    —
                                 
                                 
                                    N891
                                    
                                                —
                                             
                                             
                                                Rue du Pont Neuf
                                             
                                          
                                                —
                                             
                                             
                                                Rue du Lieutenant de Crépy
                                             
                                          
                                                —
                                             
                                             
                                                Pont Charreau
                                             
                                          
                                                —
                                             
                                             
                                                Rue de Chiny
                                             
                                          
                                                —
                                             
                                             
                                                Rue de Marbehan
                                             
                                          
                                                —
                                             
                                             
                                                Rue de la Civanne
                                             
                                          
                                                —
                                             
                                             
                                                Rue du Moreau
                                             
                                          
                              
                                    —
                                 
                                 
                                    N879: Grand-Rue
                                 
                              
                                    —
                                 
                                 
                                    N897
                                    
                                                —
                                             
                                             
                                                Rue des Anglières
                                             
                                          
                                                —
                                             
                                             
                                                Rue du Pont de Virton
                                             
                                          
                                                —
                                             
                                             
                                                Rue Maurice Grévisse
                                             
                                          
                                                —
                                             
                                             
                                                Rue du 24 Août
                                             
                                          
                              
                                    —
                                 
                                 
                                    E411/E25
                                 
                              
                                    —
                                 
                                 
                                    Granița cu Marele Ducat al Luxemburgului
                                 
                              
                     
                        30 noiembrie 2018